b'\n_START_ARTICLE_\nMara Balls\n_START_PARAGRAPH_\nMara Balls (oikealta nimelt\xc3\xa4\xc3\xa4n Maria Mattila, s. 1983) on suomalainen laulaja-lauluntekij\xc3\xa4, Mara Balls -yhtyeen solisti ja kitaristi sek\xc3\xa4 taiteilija. H\xc3\xa4n tuli tunnetuksi Jukka ja Jyt\xc3\xa4mimmit -yhtyeen basistina. Yhtyeen hajottua Mara Balls perusti nime\xc3\xa4\xc3\xa4n kantavan yhtyeen, jonka muut j\xc3\xa4senet ovat basisti Aapo Palonen ja rumpali Antti Palmu. Mara Balls on julkaissut kaksi albumia, yhden kasetin ja soolosinglen._NEWLINE_Musiikkiuransa lis\xc3\xa4ksi Mattila on toiminut aktiivisesti tamperelaisen kaupunkikulttuurin parissa. H\xc3\xa4n oli k\xc3\xa4ynnist\xc3\xa4m\xc3\xa4ss\xc3\xa4 tamperelaista keikka- ja yhdess\xc3\xa4olotilaa Keltaista taloa. Tampereen kaupunki my\xc3\xb6nsi Mattilalle vuonna 2014 kulttuuritekopalkinnon. Mattila on j\xc3\xa4rjest\xc3\xa4nyt my\xc3\xb6s useita taiden\xc3\xa4yttelyj\xc3\xa4._NEWLINE_Mara Balls palkittiin Finnish Blues Awards -gaalassa vuoden tulokkaana.'